131
S'oossaan Ammanettussaa
Pudetsaa kesiidde yes's'eedda yetsaa, Daawite s'aafeeddawaa
1 Abeet Med'inaa Godaw, taani wozanaan ayyiyaawaa aggaad;
ta ayfiyaan otoruwaan s'eelabeykke.
Wolk'k'aamabaw woy eranaw danddayenna
malalissiyaabaw taani hirggikke.
2 Hewaa aggade d'antsaa duus's'eedda na'ay
bare aatti matan c'o"u giyaawaadan,
taani c'o"u gaad.
Ee, woppu geedda na'aadan taani woppu gaad.
3 Israa'eeliyaa asaw, hachcheppe
med'inaa gakkanaw Med'inaa Godaan hidootaa ootsite.