100
S'oossaa Galatanaadan Shiik'eedda S'eessaa
Galataa immiyaa mazamuriyaa
1 Sa'aan de'iyaa asaa ubbaw,
Med'inaa Godaw hintte k'aalaa d'ok'k'u ootsiide yes's'ite.
2 Med'inaa Godaw nashshechchan ootsite;
nashshechchaa yetsaanna Aa sintsa shiik'ite.
3 Med'inaa Goday S'oossaa gidiyaawaa erite;
nuuna med'd'eeddawe Aa; nuuni aawantta.
Nuuni Aa asatuwaanne Aa k'ooruwaan de'iyaa dorssatuwaa.
4 Aa penggiyaa galataana,
Aa dabaabaa sabaanna gelite;
Aa galatitenne Aa suntsaa sabbite.
5 Ayaw gooppe, Med'inaa Goday keeka.+
Aggena Aa siik'uu med'inaassa;
I yeletaappe yeletaa gakkanaw ammanettiyaawaa.
+ 100:5 1 Od. 16:34; 2 Od. 5:13; 7:3; Izr. 3:11; Maz. 106:1; 107:1; 118:1; 136:1; Erm. 33:11